
PRIMĂRIA ORAȘULUI NEGRU VODĂ
Oraș Negru Vodă, Șos.Mangaliei, nr.13, jud.Constanța
Tel/Fax:0241-780195 / 0241-780948 e-mail : primarianegruvoda@yahoo.com
Nr. 7465 din 19.09.2023


În temeiul prevederilor art. 136 alin. (3) litera a) din O.U.G. nr 57/2019 privind Codul Administrativ, Compartimentul Achiziții Publice, formulează următorul:



RAPORT DE SPECIALITATE
La proiectul de hotărâre privind asumarea/neasumarea responsabilității organizării și derulării procedurilor de atribuire a contractelor/acordurilor-cadru pentru achiziția produselor și a contractelor/acordurilor-cadru de prestare a serviciilor pentru derularea măsurilor educative, aferente Programului pentru școli al României în perioada 2023-2029



          Prin Ordonanța Guvernului nr. 13/2017, cu modificările și completările ulterioare, a fost aprobată participarea României la Programul pentru școli al Uniunii Europene, iar prin Horărârea Guvernului nr. 640/2017 cu modificările și completările ulterioare, s-a creat cadrul legal pentru aprobarea Programului pentru școli al României în perioada 2023-2029.
          În conformitate cu aceste acte normative, Consiliile Locale și Consiliile Județene au obligația de a organiza și derula procedurile de atribuire a contractelor pentru achiziția produselor aferente Programului. De asemenea, cele două instituții sunt obligate să colaboreze și să își distribuie responsabilitățile.
          Mai departe, în ANEXA 6 Capitolul I punctul 1.4. se prevede necesitatea adoptării unei hotărâri cu privire la asumarea sau neasumarea acestor responsabilități.
          Pe cale de consecință, Consiliul Local al orașului Negru Vodă trebuie să decidă, în calitate de autoritate deliberativă, prin hotărâre, fie asumarea, fie neasumarea organizării și derulării procedurilor de atribuire a contractelor/acordurilor-cadru pentru achiziția produselor aferente programului și a contractelor/acordurilor-cadru de prestare a serviciilor pentru derularea măsurilor educative.



Consilier achiziții publice,
Alina-Mariana CHIHAIA

